**З А П О В Е Д**

за изработване на комплексен проект

за инвестиционна инициатива на основание чл.150, ал.1 от ЗУТ

№338/28.07.2022г.

Постъпило е искане вх. №53И-221-1/11.05.2022г. от „Изома“ ЕООД за допускане изработването на комплексен проект по чл.150, ал.1 от ЗУТ за строеж: „ФЕЦ с кабелни линии“ за ПИ 38399.1.34 по КК на землище с. Конуш, общ. Хасково.

Представено е задание за изработване на ПУП – изменение на плана за регулация, план за застрояване и план-схема за електрозахранване, което обосновава необходимостта от изработването на плана и съдържа изискванията за териториалния обхват, сроковете и етапите за изработването му. Заданието е придружено от необходимата информация за съществуващото положение и наличието на действащи за територията устройствени планове.

Имотът попада в бивш стопански двор на с. Конуш. В заданието са мотивирани инвестиционните намерения на възложителя за реализиране на ФЕЦ в имота. Трасето на кабелната линия ще се проектира по улична регулация и път, минаващ северно пред имота.

Главният архитект изразява **СТАНОВИЩЕ**, че заданието отговаря на чл. 125, ал. 1, ал. 2 и ал. 3 от ЗУТ и на основание чл. 124а, ал. 2 от ЗУТ изработването на план за застрояване и план-схема за електрозахранване, като част от комплексен проект по чл.150, ал.1 от ЗУТ, е допустимо и законосъобразно.

**арх. Тодор Грозев**

*Гл. архитект на община Хасково*

На основание чл. 44, ал.1, т.13 от ЗМСМА във връзка с чл. 109, ал. 2, чл. 110, ал. 1, т. 3, чл. 124а, ал. 2, чл.108, ал.2 , чл.150, ал.1, във вр. с ал. 6 от ЗУТ:

**РАЗРЕШАВАМ:**

Да се изработи комплексен проект за инвестиционна инициатива за обект: " ФЕЦ с кабелни линии“ за ПИ 38399.1.34 по КК на землище с. Конуш, общ. Хасково.

Проектът да се изработи в части:

**1. ПУП –** план за застрояване и план-схема за електрозахранване.

**2. Инвестиционен проект в необходимия обхват** .

Проектът да се съобрази с характеристиките на строежа, одобрени с приетото задание. Проектът да се изготви от правоспособни технически лица. Проектът да отговаря на изискванията на ЗУТ, Наредба № 8 за обема и съдържанието на устройствените планове на МРРБ, Наредба № 7 за правила и нормативи за устройство на отделните видове територии и устройствени зони на МРРБ, Наредба 4 за обхвата и съдържанието на инвестиционните проекти.

*Заповедта да се съобщи по реда на чл.124б, ал 2 от ЗУТ. Съгласно чл.124б, ал.4 от ЗУТ заповедта не подлежи на оспорване.*

**СТАНИСЛАВ ДЕЧЕВ**

**КМЕТ НА ОБЩИНА ХАСКОВО**